Uvist om corona-frygt aflyser Krimimessen | BogMarkedet
UPDATE: Krimimessen er aflyst.
"Vi følger situationen tæt fra dag til dag og træffer de nødvendige beslutninger i forhold til meldingerne fra Sundhedsstyrelsen," udtaler borgmester i Horsens Kommune, Peter Sørensen i en pressemeddelelse.
"Som udgangspunkt har vi gennem hele forløbet med coronavirus i Danmark fulgt anbefalingerne fra Sundhedsstyrelsen, og det vil vi selvfølgelig også gøre i forhold til den seneste anbefaling. Det betyder, at vi i løbet af nogle få dage har klarhed over, hvilke kommunale arrangementer der skal aflyses eller eventuelt kan afvikles i en anden form. Jeg tænker eksempelvis her på Krimimessen på FÆNGSLET, som er planlagt til sidste weekend i marts (28.-29. marts, red.)."